Í septembermánuði fórum við af stað með átakið Hættum að urða – Finnum lausnir . Með átakinu vildum við hvetja fólk til þess að skrifa undir áskorun til stjórnvalda að herða reglur um meðhöndlun úrgangs og hætta að urða sorp á Íslandi . Átakið snýst um að hvetja fólk til þess að skrifa undir áskorun til stjórnvalda að herða reglur um meðhöndlun úrgangs og hætta að urða sorp á Íslandi . Með átakinu viljum við hjá Íslenska Gámafélaginu stuðla að skilvirkari og umhverfisvænni leiðum við endurvinnslu og förgun , þar sem verði hætt að líta á rusl sem úrgang heldur fremur hráefni sem má nýta . Númer eitt , tvö og þrjú er að endurskoða neysluvenjur okkar því með því að kaupa minna verður minna til af rusli . Við verðum að velta því fyrir okkur hvort við þurfum hlutinn og hversu lengi hann muni nýtast áður en hann verður að rusli . Hvað er að urða ? Að urða þýðir að grafa sorp ofan í jörðina . Einu sinni var allt rusl urðað en í dag endurvinnum við mikið af því sem áður var talið sorp . Þrátt fyrir það er urðun ennþá gríðarstór vandi sem við þurfum að horfast í augu við . Íslendingar urða 217.000 tonn af sorpi á hverju ári . Það eru meira en 20 Eiffel-turnar af rusli sem við gröfum í landið á ári hverju . Þegar við gröfum rusl í jörðina getur jarðvegurinn mengast . Þannig getur drykkjarvatnið okkar mengast með óþarfa sóðaskap . Þegar við gröfum rusl í jörðina eyðileggjum við verðmætan jarðveg til margra árþúsunda . Rotnandi rusl skapar hættulegar gróðurhúsalofttegundir , eins og metan , sem hafa skaðleg áhrif á umhverfið . Metan er mun virkari en CO2 og á því stóran þátt í hlýnun jarðar . Í þessu myndbandi hér að neðan var prófað að grafa upp á stað þar sem rusl var urðað árið 1989 . Það kom í ljós að lítið sem ekkert hafði brotnað niður á þessum 30 árum . T.d. Fundust heillegar gallabuxur